7.3 Vis mig, at du kan….

**Typiske grammatiske fokuspunkter:**

* rette fejl i verbalkongruens
* som hovedregel anvende ligefrem ordstilling
* placere tids- og stedsadverbialled og længere adverbielle led korrekt i sætningen
* bøje verbet ”xxx” korrekt i præteritum/perfektum participium
* kende forskel på anvendelsen af adjektiver og adverbier
* omskrive præpositioner der efterfølges af en genstandssætning
* skrive i simpel tid frem for udvidet
* anvende genitiv-apostrof korrekt.

**Typiske leksikale fokuspunkter:**

* kende forskel mellem *too* og *to* (og andre homofoner)
* anvende skriveprogrammets *spellchecker* til at rette stavefejl
* forklare hvad ordet ”xxx” egentlig betyder og finde et korrekt alternativ til konteksten i stedet.
* forklare forskellen mellem ”choose” og ”choice” (eller andre ordklassesammenblandinger) og forklare, hvilket ord skulle være anvendt i dette tilfælde.

**Typiske syntaktiske fokuspunkter:**

* sætte punktum efter afsluttet meningsenhed
* undgå at starte en sætning med wh-ord, så du glemmer at færdiggøre ledsætningen med en hovedsætning
* anvende ligefrem ordstilling som hovedregel.

**Typiske indholdsmæssige fokuspunkter:**

* skrive en tragtindledning med alle fire delelementer
* bruge tre forskellige *linking adverbials*
* at du kan pege på, hvordan din konklusion fører tilbage til din indledning
* at du kan skabe en overgang mellem afsnit et og to
* at du kan pege på, hvordan du binder afsnit et og to sammen
* at du kan henvise korrekt til citater
* at du kan udlægge citater som sidste E i PEE-modellen
* at du kan pege på fagbegreber, du anvender, og forklare, hvorfor du bruger dem.